
Проектът се осъществява с финансовата подкрепа на Европейския социален фонд
Проект: BG05M9OP001-2.018-0023-2014BG05M2OP001-C01 „Правец – среда за активно социално приобщаване”

ОБЯВЛЕНИЕ 
Община Правец в качеството си на бенефициент по процедура за директно предоставяне на безвъзмездна финансова помощ BG05M9OP001-2.018 “Социално-икономическа интеграция на уязвими групи. Интегрирани мерки за подобряване достъпа до образование“ - Компонент 1, обявява конкурс за подбор на персонал за изпълнение на проект „Правец – среда за активно социално приобщаване”, за периода от 01.11.2019 г. до 31.12.2020 г.:

ДЕЙНОСТ 3 „Подобряване на образователната среда в детска градина- дейности с целевите групи“ за следните длъжности:
I. Учител клуб „театрално студио” в ДГ”Здравец”– 1 бр.:

Вид правоотношение: трудово.
Заетост: непълно работно време – 240 часа общо за целия период на проекта 
1. Основни изисквания

· да бъде физическо лице;

· да притежава образование – завършена образователна степен бакалавър/магистър с педагогическа правоспособност по предучилищна педагогика или начална училищна педагогика;

· да не е осъждано за умишлено престъпление от общ характер;

· да не е в конфликт на интереси;

2. Специфични изисквания

Ще се счита за предимство:

· да има професионален опит;

· притежаването на компютърна грамотност;

· преминато допълнително обучение за работа в мултикултурна среда и с двуезични деца;

· да имат практически опит в работа с уязвими деца и семейства;

· познаването на местните уязвими общности в община Правец, техните културни особености, език, традиции при отглеждане на децата;

· познаването на спецификата на педагогическата работа с различни уязвими групи – деца от/на улицата, деца с поведенчески проблеми; деца, живеещи във високо рискови общности и др.

3. Кратко описание на длъжността по длъжностна характеристика:

· Проучване на целевата група, с която ще работи, с оглед планиране, подготовка и успешно реализиране на дейността;

· Анализиране на интересите и възможностите на децата и формиране на групата в клуб „Театрално студио” в ДГ ”Здравец”–гр.Правец с цел създаване на условия за превръщане на детската градина в привлекателно място за децата;
· Разработване на програма, график и материали за провеждане на заниманията с цел развитие на индивидуалните дарования и заложби на децата; 

· Планиране и прилагане на адекватни методи, средства, материали и инструментариум за реализация на дейността;

· Подготвяне драматизации на приказки от различни етноси. Възпитаване у децата на уважение към други етнически групи, техните обичаи, празници и традиции;
· Планиране и осъществяване на взаимодействие с родителите и партньорите при изпълнение на дейността;

· Насърчаване и включване на родителите на децата в планирането, организирането и провеждането на различните прояви, съпътстващи работата на клуба;

· Разработване и прилагане на методи за индивидуален подход с цел максималното развитие и изява на всяко дете съобразно индивидуалните му заложби, способности, интереси и предпочитания, за развитие на личностния потенциал на всяко дете; 

· Участие при необходимост в срещи с останалите специалисти, включени в дейностите по проекта, с цел съвместна работа, подобряване на прилаганите методи и други;

· Участие в подготовката и провеждането на дейности за популяризиране и обсъждане на дейността на клуба, включително и чрез разработване на информационни материали;

· Организиране участие на децата от клуба  в подготовката и провеждането концерти и други мероприятия, в зависимост от празничния календар и участие в тържества, както на местно така и на общинско ниво.
Място на изпълнение на длъжността:

ДГ ”Здравец” – гр.Правец
Извършване на подбора:
Кметът на общината сформира комисия за подбор на персонала. Подборът се извършва в два етапа:
Първи етап: Подбор по документи.

Комисията разглежда подадените за участие в конкурса документи и съставя протокол. Списъците с допуснати и недопуснати кандидати се обявяват на официалната интернет страница на Община Правец.

Забележка: Кандидатите, които не са представили всички необходими документи или представените документи не отговарят на изискванията за заемане на съответната длъжност, няма да бъдат допуснати до втори етап на конкурса.

Втори етап: Събеседване (интервю) с допуснатите кандидати.

Събеседването цели изясняване на:

- мотивите и очакванията на кандидатите към работата;

- личностни качества като: умения за работа в екип и общуване; нагласи и отговорност при вземане на решения; нагласи за работа с деца и техните семейства.
Класиране:

За работата си комисията съставя протокол. Списъкът с класираните кандидати се обявява на сайта на Община Правец и на информационното табло – 1 етаж, сграда на Община Правец.
Длъжността се заема чрез сключване на трудов договор, съгласно Кодекса на труда.
Документи за участие в конкурсната процедура:
Кандидатите за участие в конкурса представят следните документи:

- Писмено заявление за кандидатстване с контакти за обратна връзка /по образец/;

- Автобиография /по образец/;

- Декларация по чл. 107а от Кодекса на труда /по образец/;
- Декларация за обработка на лични данни /по образец/;

- Копие от документи за придобита образователна степен, допълнителни квалификации;

- Копие от документи, удостоверяващи продължителността на професионалния опит.
- Декларация от кандидата, че не е поставен под запрещение, не е осъждан за умишлено престъпление от общ характер на лишаване от свобода, не е лишен по съответния ред от правото да заема длъжността, за която кандидатства  /по образец/
При кандидатстване за повече от една длъжност се представят отделни комплекти с документи.

Място и срок за подаване на документи за участие:
Документи за участие в конкурса се подават от 16.10.2019 г. до 23.10.2019 г. вкл., всеки работен ден от 9.00 до 17.00 часа в Информационен център, 1 етаж на Общинска администрация – гр.Правец, пл.”Тодор Живков”№ 6, лично от кандидатите или от техни упълномощени представители.

Списъците и всички съобщения във връзка с конкурса се обявяват на електронната страница на Община Правец и на информационното табло – 1 етаж, сграда на Община Правец.
За повече информация: тел. 0882357551, Гълабинка Цветанова – координатор на проекта.

ИД Кмет на Община Правец, 

Съгласно Заповед № З-664/24.09.2019 г.: ...........................

                                                                      /Васил Симеонов/

